Brug stort ineen: Voorlopige verslag verwagFoto: Netcare 911 Die departement van arbeid sal na verwagting Woensdag sy voorlopige verslag oor die ineenstorting van ŉ brug oor die M1 tussen Sandton en Wynberg in Gauteng vrystel. Twee mense is dood en 20 beseer toe die steierwerkstruktuur op 14 Oktober ineengestort het. Verskeie ondersoeke is van stapel gestuur oor die voorval. Die stad Johannesburg, die polisie, die Ingenieursraad van Suid-Afrika en Murray & Roberts is besig met ondersoeke. Murray & Roberts het tegniese-, ingenieurs-, reg- en forensiese spesialiste aangestel om die voorval te ondersoek. Die departement van arbeid se verslag is die eerste wat gepubliseer word. Lees alle vorige berigte oor die Grayston-brug op Maroela Media.